text: Rekordmange afvist ved grænsen
  10 januar 2016 kl. 18.33
  Efter snart en uge med grænsekontrol, så blev rekordmange afvist ved grænsen lørdag. 
  Hele 44 blev nægtet indrejse i Danmark ved den danske grænsekontrol på landegrænsen i Sønderjylland og i færgehavnene i Rødby og Gedser den 9. januar. Det viser de seneste tal fra Rigspolitiet. Antallet er det højeste siden den midlertidige grænsekontrol blev sat i værk af regeringen den 4. januar.
  En af årsagerne kan være, at flere end tidliger blev kontrolleret ved grænsen. Det første døgn blev 1100 personer kontrolleret, mens hele 5447 personer blev kontrolleret den 9. januar.
  Grænsekontrollen foregår primært ved de tre hovedfærdselsårer i Sønderjylland ved Padborg, Kruså og Frøslev, banegårdene i Padborg og Tønder og færgehavnene i Rødby og Gedser.
  Du kan se alle Rigspolitiets tal herunder:
  
  